Μαρία Ισαβέλλα της Ορλεάνης

Η Μαρία Ισαβέλλα (γαλλ. Marie Isabelle d'Orléans, 21 Σεπτεμβρίου 1848 - 23 Απριλίου 1919) από τον Οίκο της Ορλεάνης ήταν κόρη του Δούκα του Μονπανσιέ και με τον γάμο της έγινε δούκισσα της Ορλεάνης, πιο γνωστή ως κόμισσα του Παρισιού.

Βιογραφία
Η Μαρία Ισαβέλλα Φραγκίσκη ντε Ασσίς Αντωνία Λουίζα Φερδινάνδη Χριστίνα Αμαλία Φιλιππίνη Αδελαΐδα Ιωσηφίνα Ελένη Ερριέττα Καρολίνα Ιουστίνη Ρουφίνα Γασπαρίνα Μελχιόρη Βαλτασσάρη Ματθαία ήταν η πρώτη κόρη του Αντωνίου, Δούκα του Μονπανσιέ, και της Λουίζας Φερδινάνδης των Βουρβόνων-Ισπανίας, κόρης του Φερδινάνδου Ζ΄ της Ισπανίας.

Ο σύζυγός της Φίλιππος ήταν γιος του Φερδινάνδου Φιλίππου, Δούκα της Ορλεάνης, μεγαλύτερου αδελφού του Αντωνίου, Δούκα του Μονπανσιέ.

Οικογένεια
Παντρεύτηκε το 1864 τον εξάδελφό της Φίλιππο, Δούκα της Ορλεάνης, γνωστό ως Κόμη του Παρισιού, και είχε τέκνα:
 Αμαλία 1865-1951, παντρεύτηκε τον Κάρολο της Πορτογαλίας.
 Φίλιππος 1869-1926, Δούκας της Ορλεάνης. Είναι ο Φίλιππος (Ζ΄), διεκδικητής βασιλιάς της Γαλλίας.
 Ελένη 1871-1951, παντρεύτηκε τον Εμμανουήλ Φιλιβέρτο, Δούκα της Αόστας.
Κάρολος 1875.
 Ισαβέλλα 1878-1961, παντρεύτηκε τον Ιωάννη, Δούκα του Γκιζ.
Ιάκωβος 1880-1881.
 Λουίζα 1882-1958, παντρεύτηκε τον Κάρολο των Βουρβόνων-Ισπανίας, Πρίγκιπα των Δύο Σικελιών.
 Φερδινάνδος 1884-1924, Δούκας του Μονπανσιέ.

Πηγές
 Généalogie des rois et des princes by Jean-Charles Volkmann Edit. Jean-Paul Gisserot (1998)
 "The Wandering Princess: Princess Hélène of France, Duchess of Aosta (1871-1951), by Edward Hanson. Fonthill, 2017.

Παραπομπές 

Οίκος της Ορλεάνης
Δούκισσες της Ορλεάνης
Πριγκίπισσες της Γαλλίας
Ισπανίδες Ινφάντας
Κόμησσες του Παρισιού